[{"text_idx": "#000003", "text": "Wrth i mi gael fy magu yn y capel, doedd dim adeg yn fy mhlentyndod pan nad oeddwn i\u2019n credu geiriau\u2019r Beibl. Felly, pan oeddwn tua saith oed, dechreuais ofyn i Dduw fy ngwneud i\u2019n un o\u2019i bobl Ef \u2013 mwy na thebyg oherwydd mai dyna roeddwn i\u2019n credu y dylwn i ei wneud. Ond wedi i mi dyfu ychydig yn hy\u0302n, doeddwn i ddim wir yn sicr a oeddwn wedi dod yn Gristion ai peidio."}, {"text_idx": "#000007", "text": "Nid yw\u2019n hawdd crynhoi fy llwybr at ddod yn Gristion, gan ei fod yn gyfuniad o lawer o ddigwyddiadau bach wedi eu pentyrru ynghyd. Rwy\u2019n gallu gweld o\u0302l gwaith Duw yn fy mywyd ers i mi fod yn ifanc iawn, gan i mi \u2013 fel y bechgyn \u2013 gael fy magu yn y capel ac mewn teulu Cristnogol."}, {"text_idx": "#000011", "text": "Gan fy mod i wedi tyfu i fyny mewn cartref Cristnogol ac yn mynd i\u2019r capel bob wythnos, mae\u2019r Efengyl \u2013 sef y newyddion da am yr Arglwydd Iesu Grist \u2013 wedi bod yn rhan fawr o\u2019m bywyd ers cyn i mi allu cofio. Er fy mod i\u2019n ddiolchgar i Dduw am y fendith honno, mewn gwirionedd roeddwn i\u2019n aml yn cymryd Duw yn ganiataol, ac yn trin ffydd bersonol yn yr Arglwydd Iesu Grist fel rhywbeth i feddwl amdano pan fyddwn i\u2019n hy\u0302n. Roeddwn i\u2019n dal i fyw mewn gwrthryfel yn erbyn Duw, ac yn ceisio plesio fy hunan a\u2019r bobl o\u2019m cwmpas. Ond ar hyd fy mywyd, rydw i wedi teimlo bod Duw ar waith, yn siarad a\u0302 mi trwy ei Air yn y Beibl, mewn gwersylloedd, cynadleddau ac yn y capel trwy ein gweinidog, Emyr."}, {"text_idx": "#000013", "text": "Yn y cyfnod anodd yma rydym ni'n chwilio am ffyrdd i wasanaethu ac i adeiladu ein gilydd. Os gallwn ni fel Eglwys eich gwasanaethu chi rhywsut, yna pli\u0302s cysylltwch a\u0302 ni. Ni'n cwrdd ar wahanol adegau dros Zoom a phethau tebyg i weddi\u0308o, astudio'r gair ac i gymdeithasu. Os hoffwch ymuno, yna pli\u0302s cysylltwch am fanylion pellach."}]